Bridi on korp! Fraternitas Liviensises alati mängitud. Mäng on eriti populaarne olnud alates 2003. aastast. Sel ajal mängiti kaarte praktiliselt pärast igat koosolekut. Lisaks veel ebaregulaarsemad õhtud nädalalõppudel, kui neli kätt ikka konvendis kogunes. 2003. aastal ja 2005-II semestril toimusid algajate bridikursused koos korp! Amicitia neidudega, tuues harrastajaid veelgi juurde.    Mingil hetkel läkski bridihuviliste kontsentratsioon nii suureks, et tuli idee akadeemilisel tasandil  üksteisest mõõtu võtta. Otsa tegi lahti paariturniir korp! Vironia ja korp! Fraternitas Liviensis vahel. Ent 2004. aastal toimus reb! Meelis Kuldkepi eestvedamisel juba märksa suurejoonelisem võistkondlik turniir, kus oli esindatud 9 organisatsiooni 12 võistkonnaga. Järgmisel aastal toimus turniir uuesti ning siis otsustati, et edaspidi korraldatakse ka paariturniire. Sellest ajast ongi hakatud iga semester üksteisest mõõtu võtma. Kui esimene võistlus toimus korp! Sakala konvendihoones ning järgmised kaks  võistlust Püssirohukeldris, siis alates 2006-II semestrist on turniirid toimunud meie Jakobi tänava konvendihoones.      Alljärgnevalt on toodud kõigi seni toimunud ak!org!! briditurniiride tulemused.  Ürituste toimumist on aidanud A.Le Coq, Saku ning Püssirohukelder.